Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Täna jätkan seeriaga "Jumal soovib, et oleksid terve",
millest olen juba mitme saate jagu rääkinud,
olles katnud väga palju teemasid.
Eelmises saates näitasime teile
osakest ühe väikese Inglismaa tüdruku tunnistusest,
kes sai imeliselt terveks.
Näitasime teile tookord vaid poolt sellest loost
ja täna toome siis teieni teise poole, kus Hanna saab imeliselt terveks.
Juhuks aga, kui te ei näinud seda esimest osa,
siis võtan selle lühidalt kokku, sest tegu oli imelise tervenemisega.
Eelmises saates näitasime selle loo esimest osa,
kus oli juttu sellest, mida Hanna haigus endast kujutas.
Tänu sellele haigusele ründas Hanna organism kõike,
mida Hanna sõi.
Tegu oli autoimmuunhaigusega,
tänu millele Hanna ei saanud isegi korralikult süüa.
Selleks ajaks, kui ma Hannaga kohtusin
ja ta imeliselt terveks sai,
oli ta 3,5-aastane, kandes samas 9-kuuse lapse riideid.
Ta nahk oli läbipaistev ja juuksed haprad ning välja langemas
Ta kõhtu viidi spetsiaalne voolik, kuna ta ei saanud normaalselt süüa.
3,5-aastaselt polnud ta kordagi söönud tahket toitu.
Kogu ta toitu tuli eelnevalt püreestada, et ta seda süüa saaks.
Kuid mingi hetk ei suutnud ta enam sedagi.
Nii viidigi viimase abinõuna ta kõhtu üks voolik,
millega omakorda oli seotud spetsiaalne seljakott,
mida ta endaga pidevalt kaasas kandma pidi.
See oli viimane võimalus
saada mingeidki toitaineid ta organismi,
kuniks organism hakkas sellelegi vastu.
Nii saatsid arstid ta sisuliselt koju surema.
Hanna vanemad, olles taaskord teel haiglasse,
olid palunud oma emalt mõnda kassetti,
kuna nende autos polnud CD-mängijat.
Ema leidis oma sahtlist ühe vana kasseti,
mille ta oli tellinud meie teenistuselt pea 15 aastat tagasi.
Kassetil oli juttu sellest, kes me oleme Kristuses,
Jumala väest ja tervenemisest.
See kõik sütitas midagi väikese Hanna vanemates.
Nad läksid me kodulehele ja laadisid sealt alla erinevaid õpetusi
kinnitades seeläbi oma usku.
Ja arvasid siis, et kui ma palvetaks Hanna eest,
saaks ta kindlasti terveks.
Nad vaatasid netist järgi,
kas olen millalgi ka Inglismaad külastamas
ja leidsid, et olen Inglismaal juba järgmisel päeval.
Nii sõitsid nad sinna kohale.
Lõpetasime eelmine kord sellega,
kuidas nad olid läbinud kogu selle teekonna
ja ehitanud üles oma usku.
Kuid kui nad mu koosolekutele jõudsid,
kiskus kõik kiiva.
Hannal olid nii tugevad valud, et ta ei suutnud seal koosolekutel olla
ja nad pidid temaga kuhugi kõrvalruumi minema.
Ühtlasi hakkas meeleheide maad võtma.
Nad mõtlesid: "Tulime me tõesti nii kaugele vaid selleks,
et näha oma väikest tütart suremas?"
Nad mõistsid enam kui hästi,
et kui Hanna ei saa sel samal päeval terveks,
siis ta sureb.
See on see, kuhu selle looga eelmine kord jõudsime
ja nüüd näitame teile selle loo teist osa.
See kõik on kui tänulugu Jeesusele, kes meid armastab
ja kes peegeldab seda, et Jumal tahab, et oleksime terved.
Usun, et see on teile julgustuseks.
Olime täielikult meeleheitel, mõeldes: "Tulime nii kaugele
ja me lootused olid nii kõrged.
Kas tõesti jääme sellest ilma?"
Mõtlesime, kas tõesti jääme sellest nüüd ilma
ja läheme koju tühjade kätega?
Mul polnud õrna aimugi, mis sel lapsel viga oli?
Nägin vaid, et tal on seljakott seljas.
Talle lähemale minnes
nägin nii Hannat, ta seljakotti kui ta kõhust tulevat voolikut
ja see oli kõige õõvastavam vaatepilt, mida olin eales näinud.
Ta oli kui väike puldist juhitav mänguasi.
Ja siis veel see kaasaskantav seljakott...
See oli lihtsalt kohutav!
Kogu see lugu litsus teda kui maad ligi.
See oleks pidanud andma talle elu,
kuid selle asemel see hoopis kui aheldas teda.
Hetkel, mil Hanna seal kisendas, tuli üks naine meile appi,
kelleks oli Lesley Decker.
Ta töötas seal piiblikoolis, mida me sel hetkel veel ei teadnud
ja oli lihtsalt mööda minemas.
Ma ei usu, et ta vaid juhuslikult meist mööda läks.
Usun, et Jumal korraldaski selle nii.
Ta tuli sisse ja teadis, et midagi on valesti.
Ta palvetas me eest, sest mõistis, et tegu pole lihtsalt jonnituuriga.
Ja muidugi me ka selgitasime Hanna olukorda.
See oli vist esimene kord, kus ma tõeliselt nutsin.
Olin sinna maani püüdnud end vaos hoida,
kuid tajusin korraga, et Hanna võib surra.
Kuid ma ei tahtnud sellega silmitsi seista.
Kõik mu tunded olid jõudnud haripunkti
ja ma kartsin, et läheme sealt tühjade kätega koju
ning Hanna lihtsalt sureb ära.
See mõte tundus nii ebareaalsena ja samas ei saanud ma midagi teha.
Nii ma seal siis lihtsalt nutsingi ega suutnud seda kuidagi ohjata.
Tundes tänaseks juba Carliet, ma tean, et ta ei nuta väga kergesti.
Ta on üks täiega sitke naine.
Ta usub Jumala Sõnasse ja ohjab oma tundeid väga hästi.
Ta liigub täiega selles suunas, kuhu Jumal tahab, et ta läheks.
Kuid see oli üks haavatav hetk, kus ta südames toimus midagi.
Lesley nuttis samuti, samal ajal paludes me üle
ja kuulutades me üle positiivseid sõnu.
Siis aga läks ta Andrew järele.
Olime mõne hetke üksi ja Hannah jäi oma kärus magama.
Lesley läks Andrew järele, kes tuligi koos oma naisega.
See oli väga eriline hetk, mis ei toiminud kõigi silme all
ja mis polnud mingi väljanäitus.
See kõik juhtus väikeses klassiruumis ja oli väga alandlikuks tegev hetk.
Andrew oli seal koos oma naisega ja lasi meil rääkida neile kogu me loo.
Rääkisime siis talle, kui kohutav ja meeleheitlik see olukord on
ja mis kõik Hannat vaevab.
Kogu Hanna tervise ajalugu sai 2 minutiga ette kantud.
Kellele iganes teisele olime sellest varem rääkinud -
olid need siis pastorid või teised kristlased ja juhid,
olid kõik kohkunud selle olukorra tõsidusest.
Andrew aga ütles:
"Jeesuse jaoks on see käkitegu!"
Ta näol oli suur, lai naeratus ja ma mõtlesin: "Äge!
See mees tõesti usub sellesse."
Nii tõusis usk ka meie südames.
Andrew'le ei meeldi pikale venivad asjad.
Ta käitus täpselt samamoodi, kui siis,
kui 2001. aastal minu tervenemise eest palvetas.
Ta käitus Hanna olukorras täpselt samamoodi,
minnes palves kohe asja juurde.
Isa, me tuleme Jamiega ühel meelel su ette
ja usume,
et Hanna on Jeesuse vermete läbi juba terveks tehtud.
Ta palus väga lihtsa palve,
käskides haigusel lahkuda Jeesuse nimel.
Ta käskis ka Hanna ihul taastuda Jeesuse nimel.
Ja siis seisime me küsimuse ees: "Kuidas edasi?"
Hanna magas palve ajal oma kärus.
Esimene asi, mida me talle ta ärgates ütlesime,
oli: "Jeesus on su terveks teinud."
Ta naeratas selle peale ja ütles: "Tahan süüa."
Mõtlesin: "Muidugi! Sa saad ju nüüd süüa!"
Küsisin ta käest: "Sa tahad süüa?"
ja ta vastas: "Tahan lõunat süüa. Lähme McDonaldsisse!"
Läksin poiste järele ja ütlesin, et Jeesus tegi Hanna terveks.
Nad ütlesid: "Tore! Nüüd ta saab süüa."
Sõitsime mööda võõrast linna ringi, otsides McDonalds'it.
Arvasime, et see peaks ju igas linnas olema,
aga me ei leidnud, mistõttu läksime KFC'sse.
Hanna ütles: "Heakene küll, KFC sobib ka."
Ostsime kana.
Hanna istus seal, võttis ampsu ja neelas selle alla.
Siis aga võttis järgmise ampsu ja neelas selle uuesti alla.
Friikartulitega samamoodi.
Me aga vaatasime teda suure üllatusega,
sest ta polnud elu sees toitu selliselt neelanud.
Kananagitsad, kartulikrõpsud, karastusjook, jäätis...
Kui keegi, kes on paastunud, midagi sellist sööks,
hakkaks tal raudselt halb.
Kuid Hanna tankis selle kõik endale paari tunni jooksul sisse
ja jooksis hiljem rõõmsalt mööda restorani ringi.
Tund oli juba möödas, kui seal polnud märkigi minestamisest.
Tavaliselt oli tal tunniga juba toss väljas
ja ta vajas kunstlikku jõudu.
Kuid nüüd polnud tal enam häda midagi.
Helistasin neile ja sain teada, et nad läksid sinna konverentsile
ja et Andrew oli palunud Hanna eest ning Hanna sai terveks.
Olin täiega hämmingus, nii et lihtsalt istusin ja nutsin.
Mu naine ütles, et Hanna sai terveks.
Ta ütles, et Hanna on terve ja ma küsisin: "Kuidas palun?"
Ma ei suutnud uskuda, et Hanna oli terveks saanud.
Mu naine ütles: "Hanna on terve!" ja ma küsisin, mis juhtus?
Naine ütles, et nad olid käinud Andrew Wommacki konverentsil,
kus Hanna eest palvetati ja ta sai terveks.
Küsisin: "Mis mõttes sai terveks?" ja ta vastas: "Ta sai terveks!"
Me lausa hüppasime rõõmust.
Läksime veel konverentsile tagasi, kus õhtune koosolek oli veel tulemas.
Hanna köhis hetkeks ja me mõtlesime: "Mis nüüd saab?"
Ta hakkas läkastama ja me arvasime, et ta oksendab kõik välja
ja on jälle haige nagu enne.
Poisid panid varasemalt Hanna köhimise peale plehku,
kartes, et saavad ta oksega pihta.
Ta hakkas läkastama, kuid ma ei püüdnud seda takistada,
vaid käskisin sel lõppeda Jeesuse nimel.
Ja ta lõpetaski läkastamise.
Ja siis see juhtus uuesti autos, kui olime teel koju.
Ashley kõneles taas ta üle ja kõik sai jälle täiuslikult korda.
Samas tean, et kui me südameis poleks eelnevalt olnud
seda õpetuslikku tugevat põhja,
poleks me ka teadnud, mida teha.
Nii oleks me tagasitulnud sümptomite peale mõelnud:
"See oligi liiga hea, et olla tõsi."
Ja siis poleks enam palju läinud, kui kogu haigus oleks tagasi olnud.
Kuna meil aga oli see tugev põhi all tänu nädalate-pikkusele õpetusele
ja Jumala Sõnale me südames,
siis me ei lasknud ka saatanal röövida endalt seda tervenemist.
Ta võis ju üritada, kuid me ei lasknud tal võita.
Sellest päevast alates ei võtnud Hanna enam ühtegi rohtu
ega söönud ka tuubitoitu.
Ta ei vajanud enam mingit ravi ega ravimeid
ja pole sellest ajast saati ka haige olnud.
Ta oli üliväga rõõmus ja totaalselt kui teine laps.
Väike rõõmus tüdrukuke, kes jooksis lihtsalt ringi
ja kes endiselt jookseb ringi ning sööb korralikult.
Ta on pidevalt tegevuses.
Ta sai lapseks, kelleks oli tegelikult loodud.
Mul on siin sõnum Hanna isalt, mille ta mulle saatis.
"Tänu Jumalale! Hanna sai eile lõuna ajal terveks!
Hakkas peale seda sööma kui täis mees.
KFC, magusat, jogurtit, kõrsikuid, juustu ja šokolaadi kattega küpsiseid.
Ei mingit probleemi!
Ta on saanud terveks.
Teadke kindlalt, et Jeesus on ta 100% terveks teinud.
Just nõnda nagu Piibel 1. Peetruse 2:24 seda ütlebki.
Au Jumalale!"
Ma ei uskunud enne imedesse, kui Ashley vanemad helistasid mulle
ja ütlesid, mis Hannaga oli juhtunud.
Ma ei uskunud imedesse,
kuid pidin seejärel küll tõdema, et imesid siiski sünnib.
Kui toiduvooliku välja võtmiseks haiglasse läksime,
tegid nad kõikvõimalikke läbivaatusi ja analüüse.
Lisaks oma haruldasele haigusele
oli Hannal ka probleeme trombide tekkega.
Saime sellest alles siis teada,
kui talle esimest korda toiduvoolikut paigaldama hakati.
Tegu oli väga haruldase haigusega,
mida esineb vaid ühel lapsel ühest-kahest miljonist.
Nii tehti talle mitu erinevat vereanalüüsi,
kuid nad ei leidnud enam seda viga.
Ka see oli kadunud! Tänu Jumalale!
Olime juba häälestanud end,
et kui nad peaks tulema halbade uudistega
nagu nad tavaliselt olid tulnud,
siis anname neile uudistele Jumala Sõnaga tuld
ega võta neid vastu.
Olime valmis mitte laskma kellelgi
rääkida midagi negatiivset oma tütre üle
ja sõitlema seda Jeesuse nimel.
Nii et, olime igati võitlusvalmis.
Kuid Hannat läbi vaadanud arst ütles,
et ta pole oma karjääri jooksul kunagi midagi sellist näinud.
Ta vaatas nii Hannat kui analüüside tulemusi,
astudes täiesti reaalselt sammukese tagasi
ja öeldes Hannale: "Sa oled täiuslik.
Sul pole mitte midagi viga."
Hanna naeratas vastu ja ütles: "Ma tean, et olen täiuslik."
Nad ütlesid, et kõik on täiuslikult korras
ja kõrvaldasid toiduvooliku.
Hannaga on peale seda kõik kõige paremas korras.
Siin on Hanna magamistuba kõigi ta asjadega.
Siin on see kutsu, kellel oli ka kõhus voolik.
Ma ei näegi, on need armid veel alles?
No sel kutsal oli ka kõhus voolik ja ta sai ka terveks.
Kui Hanna haige oli,
siis ta nõudis enne magama minekut, et ta saaks palvetada iseenda eest.
Muidu meeldis nii talle kui poistele see,
et meie palvetaksime nende eest,
et nad ei näeks öösel halbu unenägusid.
Kuid Hanna nõudis, et ta saaks ise palvetada enda eest.
Nii palus ta igal õhtul ühte ja sama palvet.
Ta tänas Jeesust, et too armastab teda
ja aitab tal saada terveks.
See kõik oli ammu enne ta tervenemist,
nii et ta sai ilmutuse oma tervenemise kohta
ammu enne meid.
Loodame, et Hanna lugu on olnud sulle julgustuseks.
Pole kahtlustki,
et see on muutnud kõike ta enda peres.
Peale Hanna tervenemist
müüsid Ashley ja Carlie oma kodu maha,
et sõita õppima Charis'e Piiblikooli
ammutamaks veelgi enam õpetust sellest, mis oli Hanna terveks teinud.
Aasta hiljem müüsid ka nende vanemad
oma kodud ja ärid maha, et teha seda sama.
Täna käib kogu nende pere Charise Piiblikoolis.
Eriline tänu muidugi
Andrew Wommacki teenistuspartneritele,
kes annetavad selleks,
et Andrew õpetused jõuaksid hädas olijateni.
Suur tänu teile!
Ja oma erilisel moel tänab ka Hanna teid.
Tänu Jumalale! Kas pole mitte imeline tunnistus?
Hanna on täna nii täis elu, et sõnugi pole.
Ainus asi, mis üldse võib viidata ta kunagisele haigusele,
on see, et ta kasv jäi seisma
ja ta kandis 3-aastaselt 9-kuuse lapse riideid.
Nii et, ta on täna oma kasvult pisut väiksem kui tema-ealised lapsed.
Samas aga nii täis elu ja rõõmu.
Hanna vennad aga juhivad inimesi Jeesuse juurde,
rääkides neile Jumala väest.
Lihtsalt imeline, mida Jumal on selles peres teinud!
See kõik aga sai alguse sellest,
et nad kuulsid kedagi ütlemas: "Jumal soovib, et oleksite terved."
Paljud inimesed ütlesid neile: "Jah, Jumal võib tervendada."
Ma ei taha sind kedagi solvata või probleeme tekitada,
aga olgu siinkohal öeldud,
et ainuüksi sellest ei piisa, kui usud, et Jumal võib tervendada.
See ei tervenda sind ja sa sured siiski või püsid haigena,
kui ainuüksi usud, et Jumal võib tervendada,
omamata vankumatut usku sellesse,
et Jumal ka päriselt tahab, et oleksid terve
ja et Ta on juba pannud su sisse väe saada terveks.
Kui sa ei rakenda Jumalalt saadud väge ja meelevalda
ega käsi sel asjal sündida...
Küsimus pole mitte sinu, vaid Jumala väes,
aga sina oled see, kes saab seda kontrollida.
Kuniks sa aga ei haara sellest väest ja meelevallast kinni,
ei näe sa ka oma elus tervenemist.
Toon siinkohal esile paar asja, mida nägime ka selle videos
ja mille osas soovin, et need sulle tõesti kohale jõuaksid.
Ma palvetasin Hanna eest, kui ta kärus magas,
nii et, kui ta üles ärkas,
siis ta vanemad ütlesid talle, et ma olin palvetanud ta eest
ja et Jeesus tervendas ta ning ta on nüüd terve.
Tänu Jumalale lapse usu eest!
Sellist uskmatust nagu enamik täiskasvanuid omab,
pole võimalik omandada ilma õppimiseta.
Me oleme liiga haritud ja keerulised.
Kui aga 3,5-aastane Hanna kuulis, et Jeesus on ta terveks teinud,
ütles ta: "Kui nii, siis ma tahan nüüd süüa."
3,5-aastane, kes polnud kordagi elus söönud tahket toitu!
Nad läksid välja ja ostsid talle KFC's praekana,
friikartuleid, jäätisekokteili ja magustoitu.
Ta polnud elu sees söönud tahket toitu,
kuid oli igati valmis seda tegema.
Ja tänu Jumalale,
et ta vanemad olid nõus laskma tal süüa
ja laskma tal uskuda.
Neil oleks palju lihtsam olnud öelda: "See tapab su! Sa ei tohi seda teha!"
Samas aga võiks ka mõelda: "Mida neil kaotada oli?"
Arstid ei osanud enam midagi teha ja ütlesid, et Hanna sureb.
Et see on vaid päevade küsimus.
Kuid tänu Jumalale, et nad ei löönud põnnama!
Muide, peale seda,
kui Hanna sõi seda kõike esimest korda elus,
hakkas ta pärast autos läkastama.
Vennad tõmbusid selle peale eemale,
sest nad teadsid, et võivad oksega pihta saada.
Varasemalt ei talunud ta organism mingitki toitu
ja ta oli haige edasi.
Nüüd aga, selle asemel, et ehmuda ta läkastamise peale,
võttis Hanna isa meelevalla ja käskis sel läkastamisel lõppeda,
toidul sees püsida ja saatanal neid rahule jätta,
kuna Hanna oli Jeesuse vermete läbi terveks saanud.
Ma ei püüa kuidagi kahandada tõsiasja,
et ma olin see, kes Hanna eest palvetas.
See on suur au mu jaoks,
et Jumal lasi mul olla osa sellest suurest imest.
Kuid ma palvetan ka paljude eest, keda ma ei näe tervenemas
ja see pole vaid palvetaja tõttu, aga ka palvetatava tõttu,
kes peab uskuma oma tervenemisse ja selle vastu võtma.
Nii ei saa kuidagi alahinnata seda, kuidas Hanna isa võttis meelevalla
ja käskis sel läkastamisel lõppeda.
Nad tegid seda lausa kaks korda.
Korra samal päeval ja korra järgmisel päeval,
mil nad pidid sellele vastu seisma ja see lõppes.
Kui nad aga poleks seda teinud...
Isegi, et ma palvetasin ja ma usun, et Jumal tervendas Hanna
siis ta oleks võinud selle siiski kaotada
ja jääda ikka oma söögivoolikuga.
Ja sel juhul me räägiks täna tüdrukust, kelle eest küll palvetasime,
kuid kelle osas ei näinud mingit tulemust.
Ma ei mõista veel ka kõike tervenemise kohta,
kuid tean, et antud juhul
taandus paljugi Hanna vanematele, kes uskusid.
Ja see on miski, millest jääb paljudel puudu.
Sa ehk vaatad meid täna ja vajad samuti tervenemist,
mispeale sa helistad me kõnekeskusesse.
Julgustan sind seda igati tegema ja paluma eestpalvet enda eest.
Sa usud, et kui vaid keegi oleks sinuga palves ühel nõul,
siis sa saad oma ime.
Jah, see on ühtpidi tõsi, kuid samas pead sa ka ise uskuma!
Hanna isa oli uurinud paar nädalat Piiblit,
tänu millele tal oli ka usku.
Nii oli ka oluline, et ta kasutas oma meelevalda
ja seisis oma lapse eest.
Loodan südamest, et Hanna lugu on olnud sulle abiks ja õnnistuseks.
Samas tea, et Jumal ei tee vahet inimeste vahel.
See, mida Ta tegi Hanna heaks, seda Ta tahab teha ka teiste heaks.
Vahet pole, mis haigus sul on või mida arstid ütlevad.
Võib-olla on sind lausa koju surema saadetud.
Võib-olla on tegu võimatu olukorraga.
Kuid nõnda nagu Jeesus tervendas Hanna,
tahab Ta tervendada ka sind.
Samas aga pead sa ka ise midagi tegema.
Sa võid helistada me kõnekeskusesse Inglismaal
ja lasta kellelgi palvetada su eest.
Nõnda nagu see veritõbine naine mõtles:
"Kui ma vaid saaks puudutada Jeesuse kuuepalistut,
siis ma saaks terveks."
Helista ja palu, et keegi palvetaks su tervenemise eest
samas ise sellesse vankumatult uskudes.
Usun, et nii saad ka nägema tervenemist oma ihus.
Ühtlasi kuula ära reklaamipaus,
kust saad infot kõigi materjalide kohta tervenemisest,
kuhu hulka kuulub ka DVD Hanna tervenemislooga.
Nii et võta meiega ühendust juba täna!
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
See piibliõpetaja alustas lihtsa sõnumiga
Jumala tingimusteta armastusest ja armust.
Ühes oma naisega
paljundasid nad õpetuskassette omaenda kodus, tehes seda aastaid.
Ta kõneles ka raadios
ning jagas oma õpetusi nendega, kes seda soovisid.
Aasta hiljem oli neil väike oma hoone,
kus töötajad ja vabatahtlikud said toimetada.
Teenistus kasvas ja need ruumid jäid väikeseks.
Peagi muutus järgminegi hoone liiga väikeseks,
kuna rajati nii piiblikool kui teleteenistus.
Täna kasutuses olev 10 000 m2 hoone
on samuti juba väikseks jäämas.
Teenistus on ostnud endale 635 000 m2 maaosa,
et tulla toime selle kasvuga.
Kuid sõnum on siiski endine.
Tegu on evangeeliumi tõega.
Saamaks osa kogu sellest loost, külasta kodulehte www.awme.net
Panusta sinagi sõnumisse
Jumala tingimusteta armastusest ja armust!
Muua oma elu
Muuda maailma
Andrew Wommacki teenistus
Tõlge: Anne-Ly Raukas